રેલવે સ્ટાફના માણસોએ આ લાશને સ્મશાનભૂમિ વિરાવળ ખાતે લઈ જવા માટે એમ્બ્યુલન્સની વ્યવસ્થા કરી ન હતી અને તેને હાથલારીમાં ખુલ્લામાં સ્ટ્રેચર ઉપર મુકી તેના ઉપર કફન ઓઢાડી સ્મશાનભૂમિ રવાના કરી હતી. એમ્બ્યુલન્સની વ્યવસ્થા કરવાની તસદી નહીં લેવાના કારણે ઘટના પ્રકાશમાં આવતા મોડી સાંજ સુધીમાં તે ચર્ચાનો વિષય બની ગઈ હતી. અગાઉ પણ એક ખાનગી હોસ્પિટલમાંથી બિનવારસી લાશને સ્મશાનભૂમિ લઈ જવા શબવાહિની કે અમ્બ્યુલન્સનો ઉપયોગ કરાયો ન હતો અને તેને કચરો લઈ જતા પાલિકાના ટ્રેકટરમાં ખુલ્લી મુકીને લઈ જવાને કારણે ભારે ઉહાપોહ થયો હતો.